Կրթությունը Հայաստանում



Ընդհանուր ակնարկ 
Հայաստանի կրթության բնագավառում պետական քաղաքականության հենքն ազգային դպրոցն է, որի գլխավոր նպատակը մասնագիտական պատշաճ պատրաստվածություն ունեցող և համակողմանիորեն զարգացած, հայրենասիրության, պետականության և մարդասիրության ոգով դաստիարակված անձի ձևավորումն է։

Հայաստանի հիմնական ընդհանուր կրթությունը (հանրակրթական դպրոցի 1-9 դասարաններ) պարտադիր է։ Միջնակարգ կրթությունը (հանրակրթական դպրոցի 1-12 դասարաններ) պետական ուսումնական հաստատություններում անվճար է։ Ընդհանուր կրթությունն սկսվում է վեց (6) տարեկանից։

Հայաստանում իրականացվող կրթական ծրագրերն են՝ հանրակրթական ծրագրեր (հիմնական և լրացուցիչ) և մասնագիտական կրթական ծրագրեր (հիմնական և լրացուցիչ)։ Հանրակրթական հիմնական ծրագրերն են նախադպրոցական (մանկապարտեզ), տարրական/կրտսեր (1-4 դասարաններ), միջին (5-9 դասարաններ), ավագ (10-12 դասարաններ) դպրոցը։

Մասնագիտական հիմնական կրթական ծրագրերն են նախնական մասնագիտական (արհեստագործական), միջին մասնագիտական (իրականացվում է ուսումնարաններում և քոլեջներում), բարձրագույն մասնագիտական (բակալավրիատ, մագիստրատուրա, իրականացվում է բարձրագույն ուսումնական հաստատություններում), հետբուհական մասնագիտական (ասպիրանտուրա և դոկտորանտուրա)։

Կրթական ծրագրերն իրականացվում են առկա (ստացիոնար), հեռակա, հեռավար (դիստանցիոն) և դրսեկության (ընտանեկան և ինքնակրթության) ձևերով։

Միջին և բարձրագույն մասնագիտական ուսումնական հաստատությունների ընդունելությունն իրականացվում է մրցութային հիմունքով։

Պարտադիր դպրոցական ուսուցման բացերը 

2017-2018 ուսումնական տարում Հայաստանում դպրոց չի հաճախել դպրոցական տարիքի 274 երեխա։

Ուսումնական հաստատություններ

Պետական բուհեր 
 Երևանի պետական համալսարան
 Երևանի Կոմիտասի անվան պետական կոնսերվատորիա
 Հայաստանի պետական տնտեսագիտական համալսարան
 Հայաստանի գեղարվեստի պետական ակադեմիա
 Հայաստանի պետական կառավարման ակադեմիա
 Հայաստանի ազգային պոլիտեխնիկական համալսարան

Միջազգային և միջկառավարական բուհեր 
 Ագրոբիզնեսի ուսուցման կենտրոն
 Հայաստանի ամերիկյան համալսարան
Արտասահմանյան բուհերի մասնաճյուղեր

 Երևան քաղաքում Մոսկվայի Լոմոնոսովի անվան պետական համալսարանի մասնաճյուղ

Արտադպրոցական կրթություն 

 Վանաձորի տեխնոլոգիական կենտրոն
 Գյումրու տեխնոլոգիական կենտրոն
 Հայաստանի մանուկներ բարեգործական հիմնադրամ
 Թումո

Ծանոթագրություններ

Արտաքին հղումներ 
 Հայաստանի կրթական համակարգը՝ 1918-ից մինչ այսօր

Կրթություն
Կրթությունը Հայաստանում